ᱟᱞᱵᱚᱨᱴ ᱟᱭᱤᱱᱥᱴᱟᱭᱤᱱ

ᱧᱩᱛᱩᱢ  ᱟᱞᱵᱚᱨᱴ ᱟᱭᱤᱱᱥᱴᱟᱭᱤᱱ ᱡᱤᱭᱚᱱ ᱡᱟᱱᱟᱢ ᱢᱟᱦᱟᱸ ᱑᱔ ᱢᱟᱨᱪ ᱑᱘᱗᱙ᱵᱚᱝᱜᱟ ᱛᱟᱞᱟ ᱑᱘ ᱮᱯᱨᱤᱞ ᱑᱙᱕᱕ᱮᱱᱮᱢ •General relativity
Special relativity
Photoelectric effect
E=mc2 (Mass–energy equivalence)
E=hf (Planck–Einstein relation)
Theory of Brownian motion
Einstein field equations
Bose–Einstein statistics
Bose–Einstein condensate
Gravitational wave
Cosmological constant
Unified field theory
EPR paradoxᱢᱟᱺᱱ ᱥᱤᱨᱯᱷᱟᱹ•ᱵᱚᱨᱱᱟᱨᱰ ᱢᱮᱰᱟᱞ (᱑᱙᱒᱐)
ᱱᱚᱵᱮᱞ ᱥᱤᱨᱯᱟᱹ ᱡᱟᱭ ᱥᱟᱬᱮᱥ (᱑᱙᱒᱑)
ᱢᱮᱴᱮᱣᱩᱥᱤ ᱢᱮᱰᱟᱞ (᱑᱙᱒᱑)
ᱠᱩᱯᱞᱮ ᱢᱮᱰᱟᱞ (᱑᱙᱒᱕)
ᱢᱟᱠᱥ ᱯᱞᱟᱸᱠ ᱢᱮᱰᱟᱞ (᱑᱙᱒᱙)  ᱥᱩᱦᱤ 

ᱟᱞᱵᱚᱨᱴ ᱟᱭᱤᱱᱥᱴᱟᱭᱤᱱ ᱫᱚ ᱡᱚᱨᱢᱟᱱ ᱨᱤᱱᱤᱡ ᱱᱚᱵᱮᱞ ᱥᱤᱨᱯᱷᱟᱹ ᱟᱢᱮᱴᱤᱭᱟᱹ, ᱡᱟᱭ ᱥᱟᱬᱮᱥᱤᱭᱟᱹ (physicist) ᱠᱟᱱᱟᱭ ᱾ ᱡᱟᱦᱟᱸᱭ ᱟᱡᱟᱜ ᱡᱟᱭ ᱥᱟᱬᱮᱥ ᱨᱮᱱᱟᱜ ᱥᱤᱨᱤᱡᱽ ᱥᱩᱛᱩᱨ ᱛᱮ ᱡᱟᱭ ᱥᱟᱬᱮᱥ ᱨᱮ ᱢᱤᱫ ᱚᱠᱛᱚ ᱦᱩᱞᱜᱩᱞᱟᱹᱱᱮ ᱵᱮᱱᱟᱣᱞᱮᱫ ᱛᱟᱦᱮᱸᱫ ᱾ ᱚᱱᱟ ᱞᱟᱹᱜᱤᱫ ᱟᱡ ᱫᱚ ᱡᱟᱭ ᱥᱟᱬᱮᱥ ᱨᱤᱱᱤᱡ ᱟᱯᱟᱛ ᱢᱮᱱᱛᱮ ᱠᱚ ᱢᱮᱛᱟᱭ ᱠᱟᱱᱟ ᱾ ᱟᱡᱟᱜ ᱥᱤᱨᱤᱡᱽ ᱠᱚ ᱢᱩᱸᱫᱽ ᱨᱮ, ᱦᱟᱢᱟᱞ ᱫᱟᱲᱮ ᱨᱮᱱᱟᱜ ᱥᱩᱛᱩᱨ E=mc2 ᱫᱚ ᱟᱹᱰᱤ ᱵᱟᱰᱟᱭᱟᱱ ᱛᱟᱦᱮᱸ ᱠᱟᱱᱟ ᱾ ᱵᱟᱹᱲᱛᱤᱠᱟᱭ ᱛᱮ  ᱟᱨᱥᱟᱞ-ᱵᱤᱡᱽᱞᱤ ᱯᱟᱥᱱᱟᱣ ᱯᱟᱱᱛᱮ ᱧᱟᱢ ᱞᱮᱫ ᱠᱷᱟᱹᱛᱤᱨ ᱑᱙᱒᱑ ᱥᱟᱞᱮ ᱨᱮ  ᱱᱚᱵᱮᱞ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾  ᱱᱚᱝᱠᱟ ᱜᱮ ᱟᱡᱟᱜ ᱮᱱᱮᱢ ᱡᱟᱭ ᱥᱟᱬᱮᱥ ᱨᱮ ᱟᱹᱰᱤ ᱢᱟᱨᱟᱝ ᱴᱷᱟᱹᱶ ᱮ ᱟᱢᱮᱴ ᱟᱠᱟᱜᱼᱟ ᱾ ᱟᱭᱤᱱᱥᱴᱟᱭᱤᱱ ᱫᱚ ᱑᱘ ᱮᱯᱨᱤᱞ ᱑᱙᱕᱕ ᱥᱮᱨᱢᱟ ᱨᱮ ᱜᱩᱨ  ᱟᱠᱟᱱᱟᱭ ᱾

ᱡᱤᱭᱚᱱ
ᱟᱞᱵᱚᱨᱴ ᱟᱭᱤᱱᱥᱴᱟᱭᱤᱱ ᱫᱚ ᱑᱔ ᱢᱟᱨᱪ ᱑᱘᱗᱙ ᱥᱟᱞᱮ ᱨᱮ ᱡᱚᱨᱢᱟᱱ ᱨᱮᱭᱟᱜ ᱩᱴᱢᱩᱨᱜᱽ ᱯᱚᱱᱚᱛ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱦᱚᱨᱢᱟᱱ ᱟᱭᱤᱱᱥᱴᱟᱭᱤᱱ ᱫᱚ ᱢᱤᱫ ᱵᱮᱯᱟᱨᱤᱭᱟᱹ ᱟᱨ ᱤᱧᱡᱤᱱᱤᱭᱟᱹᱨᱮ ᱛᱟᱦᱮᱸᱠᱟᱱᱟ ᱟᱨ ᱮᱸᱜᱟᱛ ᱫᱚ ᱯᱚᱞᱤᱱ ᱟᱭᱤᱱᱥᱴᱟᱭᱤᱱ ᱧᱩᱛᱩᱢᱟᱭ ᱛᱟᱦᱮᱸᱫ ᱾ ᱑᱘᱘᱐ ᱥᱟᱞᱮ ᱨᱮ ᱟᱠᱚ ᱫᱚ ᱢᱩᱱᱤᱪ ᱧᱩᱛᱩᱢᱟᱱ ᱡᱟᱜᱟ ᱛᱮᱠᱮ ᱜᱤᱨᱟᱹᱵᱟᱹᱥ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱟᱡ ᱟᱯᱟᱛ ᱟᱨ ᱟᱡ ᱠᱟᱠᱟ ᱡᱟᱠᱚᱵᱽ ᱥᱟᱶ ᱢᱤᱫ ᱠᱚᱢᱯᱟᱹᱱᱤ ᱠᱚ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱠᱚᱢᱯᱟᱹᱱᱤ ᱨᱮᱱᱟᱜ ᱧᱩᱛᱩᱢ ᱫᱚ ᱤᱞᱮᱠᱴᱨᱚ ᱴᱮᱠᱱᱤᱠ ᱯᱷᱮᱵᱽᱨᱤᱠ ᱡᱮ. ᱟᱭᱤᱱᱥᱟᱭᱤᱱ &  ᱥᱤ ᱾ ᱱᱚᱶᱟ ᱠᱚᱢᱯᱟᱹᱱᱤ ᱫᱚ ᱵᱤᱡᱽᱞᱤ ᱥᱟᱢᱟᱱᱮ ᱛᱮᱭᱟᱨ ᱮᱫ ᱛᱟᱵᱮᱸᱫ ᱾ ᱡᱚᱠᱷᱚᱱ ᱟᱡᱟᱜ ᱵᱚᱭᱚᱥ ᱤᱨᱟᱹᱞ ᱥᱮᱨᱢᱟ ᱦᱩᱭ ᱮᱱᱟ ᱞᱩᱭᱤᱯᱚᱞ ᱡᱤᱢᱱᱟᱥᱭᱚᱢ ᱛᱮ ᱥᱮᱪᱮᱫᱚᱜᱼᱮ ᱥᱮ ᱮᱱᱟ ᱾  ᱚᱸᱰᱮ ᱜᱮ ᱚᱛᱢᱚᱱ ᱟᱨ ᱪᱚᱴᱢᱚᱱ ᱥᱮᱪᱮᱫ ᱫᱚ ᱠᱤᱱ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱑᱘᱙᱔ ᱥᱟᱞᱮ ᱨᱮ  ᱟᱠᱚᱣᱟᱜ ᱠᱚᱢᱯᱟᱹᱱᱤ ᱱᱤᱞᱟᱹᱢ ᱵᱟᱭ ᱧᱟᱢ ᱞᱮᱜᱼᱟ, ᱪᱮᱫᱟᱜ ᱥᱮ ᱟᱠᱚᱣᱟᱜ ᱯᱨᱚᱰᱚᱠᱴ ᱨᱮᱱᱟᱜ ᱛᱷᱚᱠ ᱱᱟᱥᱮ ᱠᱚᱢ ᱜᱮ ᱛᱟᱦᱮᱸᱫ ᱟᱨ ᱠᱚᱢᱯᱟᱹᱱᱤ ᱦᱚᱸ ᱵᱚᱸᱫᱽ ᱦᱩᱭ ᱟᱫ ᱠᱚᱣᱟ ᱾ ᱟᱨ ᱚᱱᱟᱛᱮ ᱠᱚᱯᱟᱹᱱᱤ ᱫᱚ ᱠᱚ ᱟᱹᱠᱷᱨᱤᱧ  ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱟᱠᱚᱣᱟᱜ ᱜᱷᱟᱨᱚᱡᱽ ᱫᱚ ᱵᱮᱯᱟᱨ ᱯᱟᱱᱛᱮ ᱞᱟᱹᱜᱤᱫ , ᱤᱴᱟᱞᱤ ᱠᱚ ᱪᱟᱞᱟᱣ ᱮᱱᱟ ᱾ ᱮᱛᱚᱦᱚᱵ ᱫᱚ ᱢᱤᱞᱚᱱ ᱚᱱᱟ ᱛᱟᱭᱚᱢ ᱯᱟᱵᱷᱤᱭᱟ ᱧᱩᱛᱩᱢᱟᱱ ᱡᱟᱜᱟ ᱠᱚ ᱥᱮᱱ ᱮᱱᱟ ᱾ ᱟᱭᱤᱱᱥᱴᱟᱭᱤᱱ ᱫᱚ ᱢᱩᱱᱤᱪ ᱨᱮ ᱜᱮ ᱛᱟᱦᱮᱸ ᱠᱟᱱᱟᱭ ᱟᱡᱟᱜ ᱥᱮᱪᱮᱫ ᱥᱟᱹᱛ ᱞᱟᱹᱜᱤᱫ ᱾ ᱟᱯᱟᱛ ᱫᱚᱭ ᱩᱭᱟᱹᱨᱮᱫ ᱛᱟᱦᱮᱸᱫ ᱵᱤᱡᱽᱞᱤ ᱤᱧᱡᱤᱱᱤᱭᱟᱹᱨ ᱯᱟᱲᱦᱟᱣ ᱚᱪᱚ ᱞᱟᱹᱜᱤᱫ, ᱢᱮᱱᱠᱷᱟᱱ ᱱᱩᱭ ᱫᱚ ᱱᱟᱥᱮ ᱟᱞᱟᱜᱽ ᱢᱚᱱᱮ ᱛᱟᱦᱮᱸ ᱠᱟᱱᱟ ᱾ ᱑᱘᱙᱕ ᱥᱟᱞᱮᱨᱮ ᱡᱚᱠᱷᱚᱱ ᱟᱡᱟᱜ ᱵᱚᱭᱚᱥ ᱫᱚ ᱑᱖ ᱦᱩᱭ ᱞᱮᱱ ᱛᱟᱦᱮᱸᱫ, ᱩᱱ ᱡᱚᱠᱷᱟᱜ ᱥᱣᱤᱥ ᱯᱷᱮᱰᱮᱨᱟᱞ ᱯᱚᱞᱤᱴᱮᱠᱱᱤᱠ ᱵᱤᱱᱤᱰ ᱮ ᱮᱢ ᱠᱮᱫᱼᱟ, ᱢᱮᱱᱠᱷᱟᱱ ᱱᱚᱶᱟ ᱜᱟᱱᱟᱰᱮ ᱫᱚ ᱵᱟᱭ ᱫᱚᱱ ᱯᱟᱨᱚᱢ ᱫᱟᱲᱮᱭᱟᱫᱟᱜᱼᱟ ᱾ ᱛᱚᱵᱮ ᱡᱟᱭ ᱥᱟᱬᱮᱥ ᱟᱨ ᱮᱞᱠᱷᱟ ᱨᱮ ᱫᱚ ᱵᱷᱟᱹᱜᱤ ᱚᱨᱡᱚ ᱜᱮᱭ ᱟᱹᱜᱩ ᱞᱮᱫ ᱛᱟᱦᱮᱸᱫ ᱾ ᱑᱘᱙᱖ ᱨᱮ ᱫᱚ ᱚᱱᱟ ᱵᱤᱱᱤᱰ ᱟᱹᱰᱤ ᱱᱟᱯᱟᱭ ᱛᱮ ᱯᱟᱨᱚᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱥᱮᱨᱢᱟ ᱜᱮ ᱟᱡᱤᱡ ᱟᱜᱟᱢ ᱡᱤᱣᱤ  ᱡᱩᱨᱤ ᱢᱤᱞᱮᱵᱷᱟ ᱢᱮᱨᱤᱠ ᱚᱸᱰᱮ ᱧᱩᱛᱩᱢ ᱮ ᱚᱞ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱮᱠᱞᱟ ᱜᱮ ᱛᱤᱨᱞᱟᱹ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱟᱠᱚ ᱛᱩᱨᱩᱭ ᱡᱟᱭ ᱥᱟᱬᱮᱥ ᱟᱨ ᱮᱞᱠᱷᱟ ᱥᱟᱛᱟᱢᱟᱱ ᱜᱤᱫᱽᱨᱟᱹ ᱠᱷᱚᱱ ᱾ ᱛᱤᱢᱤᱱ ᱥᱮᱨᱢᱟ ᱠᱷᱟᱱ ᱜᱮ ᱟᱭᱤᱱᱥᱴᱟᱭᱤᱱ ᱟᱨ ᱢᱮᱨᱤᱠ ᱟᱜ ᱥᱟᱹᱜᱟᱹᱭ ᱟᱹᱰᱤ ᱥᱩᱯᱩᱨ  ᱞᱮᱱ ᱛᱟᱦᱮᱸᱫ ᱟᱨ ᱢᱮᱥᱟ ᱠᱟᱛᱮ ᱯᱟᱲᱦᱟᱣ ᱦᱚᱸ ᱠᱤᱱ ᱮᱦᱚᱵ ᱞᱮᱜᱼᱟ  , ᱠᱷᱟᱹᱞᱤ ᱚᱠᱛᱚ ᱨᱮ ᱾ ᱑᱙᱐᱐ ᱥᱟᱞᱮ ᱨᱮ ᱟᱭᱤᱱᱥᱴᱟᱭᱤᱱ ᱫᱚ ᱯᱚᱞᱤᱴᱮᱠᱱᱤᱠ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱢᱮᱨᱤᱠ ᱫᱚ ᱵᱤᱱᱤᱰ ᱵᱟᱭ ᱯᱟᱨᱚᱢ ᱫᱟᱲᱮᱭᱟᱫ ᱛᱟᱦᱮᱸᱫ ᱾

ᱵᱟᱯᱞᱟ
ᱚᱱᱟ ᱛᱟᱭᱚᱢ ᱟᱭᱤᱱᱥᱴᱟᱭᱤᱱ ᱟᱨ ᱢᱮᱨᱤᱠ ᱫᱚ   ᱡᱟᱱᱩᱣᱟᱨᱤ ᱑᱙᱐᱓ ᱥᱟᱞᱮ ᱨᱮ ᱠᱤᱱ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾  ᱚᱱᱟ ᱛᱟᱭᱚᱢ  ᱢᱮ ᱪᱟᱸᱫᱚ ᱑᱙᱐᱔ ᱨᱮ ᱟᱹᱠᱤᱱᱤᱡ ᱯᱩᱭᱞᱩ ᱠᱚᱲᱟ ᱜᱤᱫᱽᱨᱟᱹ ᱦᱟᱱᱥ ᱟᱞᱵᱚᱨᱴ ᱟᱭᱤᱱᱥᱴᱟᱭᱤᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱹᱠᱤᱱᱤᱡ ᱫᱚᱥᱟᱨ ᱠᱚᱲᱟ ᱜᱤᱫᱽᱨᱟᱹ ᱤᱰᱣᱟᱨᱰ ᱑᱙᱑᱐ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱙᱐᱘ ᱥᱟᱞᱮ ᱨᱮ ᱟᱭᱤᱱᱥᱴᱟᱭᱤᱱ ᱫᱚ ᱟᱭᱟᱨ ᱥᱟᱬᱮᱥᱤᱭᱟᱹ ᱞᱮᱠᱟ ᱛᱮ ᱧᱩᱛᱩᱢ ᱮ ᱟᱨᱡᱟᱣ ᱞᱮᱫ ᱛᱟᱦᱮᱸᱫ , ᱚᱱᱟ ᱛᱟᱭᱚᱢ ᱵᱮᱨᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱜᱟᱞᱚᱪᱤᱭᱟᱹ ᱞᱮᱠᱟ ᱛᱮ ᱛᱟᱦᱮᱸ ᱮᱱᱟᱭ ᱾ ᱚᱱᱟ ᱛᱟᱭᱚᱢ ᱑᱙᱐᱙ ᱥᱟᱞᱮᱨᱮ ᱯᱩᱨᱩᱫᱷᱩᱞ ᱢᱟᱪᱮᱫ ᱞᱮᱠᱟᱛᱮ ᱠᱟᱹᱢᱤ ᱠᱚ ᱮᱢᱟᱫ ᱫᱮᱭᱟ ᱾

ᱵᱟᱨᱦᱮ ᱡᱚᱱᱚᱲ
Einstein's Personal Correspondence: Religion, Politics, The Holocaust, and Philosophy Shapell Manuscript Foundation
 Federal Bureau of Investigation file on Albert Einstein
 Einstein and his love of music, Physics World
 Albert Einstein on NobelPrize.org
 http://www.history.com/topics/albert-einstein Albert Einstein], videos on History.com
ᱥᱟ.ᱠᱷᱭᱟ.ᱛ

Category:ᱥᱟᱬᱮᱥᱤᱭᱟᱹ